CELEX: 62021TN0534
Language: bg
Date: 2021-09-01 00:00:00
Title: Дело T-534/21: Жалба, подадена на 1 септември 2021 г. — VP/Cedefop

25.10.2021   
            
            
               BG
            
            
               Официален вестник на Европейския съюз
            
            
               C 431/47
            
         
      Жалба, подадена на 1 септември 2021 г. — VP/Cedefop
      (Дело T-534/21)
      (2021/C 431/55)
      Език на производството: английски
      
         Страни
      
      
         Жалбоподател: VP (представител: L. Levi, адвокат)
      
         Ответник: Европейски център за развитие на професионалното обучение
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника да не изпълни точки 1 и 2 от диспозитива на решението на Общия съд на Европейския съюз, постановено на 16 декември 2020 г. по дело T-187/18, VP/Cedefop,
               
            
                  —
               
               
                  да отмени свързаното решение договорът му да не бъде подновен за неопределен срок с обратно действие,
               
            
                  —
               
               
                  да му присъди обезщетение за претърпените от него неимуществени вреди, оценени по справедливост на петдесет хиляди евро,
               
            
                  —
               
               
                  да му присъди обезщетение за претърпените от него имуществени вреди, съответстващи на разноските по необходимата досъдебна процедура, считано от датата на решение по дело T-187/18, VP/Cedefop, и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: решението на ответника да не изпълни точките от основно значение 1 и 2 от диспозитива на решение от 16 декември 2020 г. по дело T-187/20, VP/Cedefop, и вследствие на това да не поднови договора на жалбоподателя било опорочено поради нарушение на задължението за мотивиране.
               
            
                  2.
               
               
                  Второ основание: ответникът не изпълнил задължението си за полагане на грижа.
               
            
                  3.
               
               
                  Трето основание: ответникът нарушил принципите на равно третиране и на защита на оправданите правни очаквания.
               
            
                  4.
               
               
                  Четвърто основание: ответникът допуснал злоупотреба с власт.